Page:Leechdoms wortcunning and starcraft of early England volume 3.djvu/50

 wyrce. ¶ wið ðone bledendan fic, nim murran ða wyrt, & ceorf of nygan penegas & do on ælcne hunig, & ðige ða on æfen, & eft oðre nygan on mergen, & do swa nigon dagas & IX niht butan ðe raðor bot cume.

Oleo roseo · sic facis oleo libram unam flos hroseo uiride uncium hunum commiscis in ampulla uitria sub gipsos · et suspendis ad solem dies xl. ut uirtus eius erit ftiptica et frigida facis eum ad plurimas passioner maxime ad  capitis quod grece æncausius uocant hoc est emigranecum capitis: —

Cardiacus hatte seo adl ðe man swiðe swæteð on, on hy man sceal wyrcean utyrnende drænceas & him wyrcean cliðan toforan his heafde & to his breostan, genim grene rudan leaf, scearfa smale & cnuca swiðe, & beren meala gesyft do ðærto, & swetedne eced, wyrc to cliðan & do on þicne clað & bind on þreo niht & þry dagas, do eft niwne to, & drince seoca of bræmelberian gewrungene oft. Sing ðis wið toðece, syððan sunne beo on setle, swiðe oft, caio laio quaque uoaque ofer'sæloficia sleah manna wyrm, nemne her þone man & his fæder, cweð þonne, lilumenne æceð þæt ofer eall þonne alið, colað þonne hit on eorðan hatost byrneð, finit, amen.

Wið ðone dropan, iue & fifleafe, nædderwyrt & hlædderwyrt & eorðgeallan, wyrc ðas wyrta on hærfeste & scearfa hy smale & drige hy, & heald hy ofer winter, & nytta hy þonne ðe ðearf sy, wylle hy on ealað. Wið geswel, genim lilian moran & ellenes spryttinge & porleaces leaf, & scearfa swiðe smale & cnuca swiðe, & do on ðicne clað, & bind on:—Sing ðis gebed on ða blacan blegene viiii. syþðan aerest pater nr.